Arizonas "Coyotes"
Šis raksts ir par 1972.—1996. gadā pastāvējušo Vinipegas "Jets". Par pašreizējo Vinipegas "Jets" skatīt rakstu Vinipegas "Jets". Arizonas "Coyotes" (angļu: Arizona Coyotes) ir neaktīvs ASV hokeja klubs, kas bāzējās Glendeilā, Arizonas štatā, ASV. Klubs līdz 2024. gadam spēlēja Nacionālajā hokeja līgā. Tas tika dibināts 1972. gadā kā Vinipegas "Jets" un kopš 1979. gada spēlē NHL, pirms tam startēja WHA čempionātā. 1996. gadā komanda pārcēlās no Kanādas uz ASV dienvidrietumiem un ieguva tās pašreizējo nosaukumu. Kopš 2019. gada kluba īpašnieks ir Alekss Murelo. Savas pastāvēšanas vēsturē "Coyotes" nav ne reizi izcīnīja Stenlija kausu, kā arī ne reizi kļuva par konferences un divīzijas čempioniem. Līdz 2014. gadam komanda bija pazīstama kā Fīniksas "Coyotes". Līdz 2022. gadam komanda savas mājas spēles aizvadīja Gila River Arena arēnā Glendeilā. Kad 2022. gadā Glendeilas pilsēta nepagarināja līgumu ar "Coyotes" komandu par arēnas izmantošanu, tā pārcēlās uz Mullett Arena halli, kur nospēlēja divas nākamās sezonas. Pēc tam, kad 2023. gada maijā ideju par jaunas arēnas izbūvi Tempī noraidīja iedzīvotāji, komandu pārcēla uz Soltleiksitiju, lai izveidotu Jūtas NHL komandu. Ja "Coyotes" līdz 2029. gadam iegūs jaunu arēnu, viņiem būs atļauts atkal pievienoties NHL, saglabājot visu iepriekšējo vēsturi, rekordus un intelektuālo īpašumu. Un otrādi, ja "Coyotes" noteiktajā laika posmā neatradīs jaunu arēnu, NHL būs tiesības izbeigt franšīzi, kā rezultātā komandas darbība tiks pilnībā un neatgriezeniski pārtraukta.